Κωνσταντίνος Νίδερ

Ο Κωνσταντίνος Νίδερ (1865-1943) ήταν Έλληνας στρατιωτικός, αξιωματικός του Μηχανικού, γερμανικής καταγωγής, ο οποίος διατέλεσε αρχηγός του Γενικού Επιτελείου Στρατού καθώς και υφυπουργός Στρατιωτικών στην κυβέρνηση Θεόδωρου Πάγκαλου.

 Βιογραφία 
Γεννήθηκε στο Μεσολόγγι στις 11 Ιουλίου 1865 και ήταν γιος του Βαυαρού στρατιωτικού γιατρού του ελληνικού στρατού ξηράς Φραγκίσκου Ξαβιέρου Νίδερ (Franz Xaver Nieder)«Εφημερίς της Κυβερνήσεως του Βασιλείου της Ελλάδος, Αριθμ. 2, 23 Ιανουαρίου 1835 (ιουλ.) / 4 Φεβρουαρίου 1835 (γρηγ.), με τη δημοσίευση του διορισμού του Franz Xaver Nieder ως Υπίατρου στο 4ο τάγμα πεζικού.«Dissertatio inauguralis medica de aencephalo casus singularis», διδακτορική εργασία (λατινικά) του Franz Xaver Nieder στο ψηφιακό αρχείο της Βαυαρικής κρατικής βιβλιοθήκης (Bayerische Staatsbibliothek digital). (1812 - 1897) και της Αναστασίας Γιολδάση, κόρης Σουλιώτη οπλαρχηγού.https://www.kedros.gr/author/2172/nider-kwnstantinos.html
Αποφοίτησε από τη Σχολή Ευελπίδων στις 12 Αυγούστου 1887 με το βαθμό του ανθυπολοχαγού στο Σώμα του Μηχανικού. Το 1890 προήχθη σε υπολοχαγό και το 1898 σε λοχαγό ύστερα από τη συμμετοχή του στον πόλεμο του 1897. Το 1903 πήρε εκπαιδευτική άδεια για να συνεχίσει τις στρατιωτικές σπουδές του στη Γαλλία.
Όταν επέστρεψε στην Ελλάδα ανέλαβε τη διοίκηση της 3ης Μεραρχίας Πεζικού. Από το 1904 έως το 1910 διηύθυνε το Γραφείο Προσωπικού του Στρατού ενώ στον Α΄ Βαλκανικό πόλεμο ανέλαβε και τη διεύθυνση των εφεδρειών. Το 1911 προβιβάστηκε σε αντισυνταγματάρχη και το 1912 διορίστηκε για μικρό χρονικό διάστημα αρχηγός της «Επιτελικής Υπηρεσίας Στρατού» (όπως ονομαζόταν τότε το ΓΕΣ).http://army.gr/sites/default/files/20170213_istoria_diatelesantes_ages_1901_2017_1.pdf

Την περίοδο του Εθνικού Διχασμού έμεινε πιστός στο βασιλιά Κωνσταντίνο, εντούτοις και ίσως χάρη στη διαλλακτικότητά του παρέμεινε στο στράτευμα ακόμα και όταν ανήλθε στην εξουσία ο Ελευθέριος Βενιζέλος τον Ιούνιο του 1917.

Με την είσοδο της Ελλάδος στον Α΄ Παγκοσμίου πολέμου ο Νίδερ ανέλαβε τη διοίκηση της 1ης Μεραρχίας, με την οποία ανακατέλαβε από τους Βούλγαρους τις Σέρρες και τη Δράμα. Το Δεκέμβριο του 1918 ανέλαβε τη διοίκηση του Α΄ Σώματος Στρατού, με την οποία και συμμετείχε στην εκστρατεία στην Κριμαία, όπου και παρέμεινε μέχρι τις 21 Μαΐου 1919, οπότε και αντικαταστάθηκε από τον υποστράτηγο Ιάκωβο Νεγρεπόντη. Τον Ιούνιο του 1919, με την έναρξη των επιχειρήσεων στη Μικρά Ασία ο Νίδερ ανέλαβε τη διοίκηση του Στρατού Κατοχής Μικράς Ασίας, θέση που κράτησε μέχρι το Δεκέμβριο του 1919, όταν και επέστρεψε στη διοίκηση του Α΄ Σώματος Στρατού, θέση από την οποία παύθηκε το Φεβρουάριο του 1920. Η επάνοδος του Βενιζέλου στην εξουσία τον αποκατέστησε στη διοίκηση του στρατού και στις 21 Σεπτεμβρίου 1922 διορίστηκε διοικητής της Στρατιάς Θράκης. Στη θέση αυτή παρέμεινε μέχρι τις 25 Δεκεμβρίου 1923, οπότε και αποστρατεύτηκε κατόπιν αιτήσεώς του.
Μεταξύ 1925 και 1926 διατέλεσε Υφυπουργός Στρατιωτικών.

Το 1929 ο Κωνσταντίνος Νίδερ συνέγραψε το έργο «Η εκστρατεία της Ουκρανίας (Ιανουάριος - Μάιος 1919)», βασισμένο στο ημερολόγιο που τηρούσε και σε πληροφορίες που άντλησε από άλλα πρόσωπα. Το σύγγραμμα δημοσιεύτηκε σε 29 συνέχειες στη «Στρατιωτική και Ναυτική Εγκυκλοπαίδεια» (τόμος Ε, σελ. 77-349) το 1930, ενώ το 2015 κυκλοφόρησε ως βιβλίο.«Η εκστρατεία της Ουκρανίας (Ιανουάριος - Μάιος 1919)», 2009, Εκδόσεις Κέδρος, Κ. Νίδερ, ISBN 978-960-044-559-6, παρουσιασμένο στον ιστότοπο του εκδοτικού οίκο. Κατά καιρούς έχουν δει το φως της δημοσιότητας και άλλες εργασίες του, όπως η «Έκθεσις εργασιών Χαρτογραφικής Υπηρεσίας. Από της συστάσεώς της (Αύγ. 1889) μέχρι Φεβρουαρίου 1898.», αλλά και υπηρεσιακές επιστολές του. Το 2009 το Ε.Λ.Ι.Α. εξέδωσε το έργο «Χαρτογραφικές περιπέτειες της Ελλάδας 1821-1919. Με αφορμή ένα χειρόγραφο του Κωνσταντίνου Νίδερ (1898)», που συνέγραψε ο Ευάγγελος Λιβιεράτος.«Χαρτογραφικές περιπέτειες της Ελλάδας 1821-1919. Με αφορμή ένα χειρόγραφο του Κωνσταντίνου Νίδερ (1898)», 2009, Εκδόσεις Ε.Λ.Ι.Α., Ε. Λιβιεράτος, 978-960-201-194-2, στοιχεία από τον ψηφιακό κατάλογο της Εθνικής Βιβλιοθήκης της Ελλάδος (catalogue.nlg.gr).

Πέθανε στην Αθήνα το 1943«Κων/νος Νίδερ, Αντιστράτηγος εγγονός του Πάνου Γιολδάση» , άρθρο στη διαδικτυακή εφημερίδα του Αγρινίου "Νέα Εποχή".Νίδερ Κωνσταντίνος πληροφορίες στη Νεοελληνική Εικονιστική Προσωπογραφία του Πανδέκτη του Εθνικού Ιδρύματος Ερευνών. σε ηλικία 78 ετών.
Προς τιμήν του Κωνσταντίνου Νίδερ μια οδός στη Νέα Σμύρνη φέρει το όνομά του.http://gym-evsch-n-smyrn.att.sch.gr/o-toppos-mas/odonimika/odonimika-neasmyrnis-2b.pdf

 Παραπομπές 

 Πηγές 


Κατηγορία:Έλληνες αξιωματικοί του πεζικού
Κατηγορία:Έλληνες υφυπουργοί Στρατιωτικών
Κατηγορία:Αρχηγοί Γενικού Επιτελείου Στρατού (Ελλάδα)
Ν
Ν
Κατηγορία:Μοναρχισμός στην Ελλάδα
Κατηγορία:Συμμετέχοντες στην Εκστρατεία της Κριμαίας 1918-1919